ഇതുവരെ
ഈ കമ്മിറ്റിക്ക് ഉറപ്പു വേണം...
സി ഐ എയ്ക്ക് ഇതിലൊരു പങ്കുമില്ലെന്ന്. അതു നിങ്ങൾക്കാകുമോ?
ഇല്ല.
മില്ലർ തുടങ്ങിവച്ചതിന്റെയൊക്കെ ചുമതല നിങ്ങൾക്കാണ്
കിട്ടുന്ന ഫയലിലെല്ലാം കൃത്രിമം കാട്ടാൻ അയാളെല്ലാവരേയും പഠിപ്പിച്ചു.
നമ്മളത് ഒൻപത് പദ്ധതികളിലേയ്ക്കു ചുരുക്കി. ഞാനവയെല്ലാം നിർത്താൻ പോകുന്നു.
നമ്മുടെ പ്രവർത്തനങ്ങളുടെ രീതി മാറുകയാണ്.
മയക്കുമരുന്നുകളെക്കാൾ വലിയ ചില കാര്യങ്ങളിൽ കളികൾ നടക്കുന്നുണ്ട്.
നമുക്ക് ദൗത്യം ഉപേക്ഷിക്കണം.
പ്ലൂട്ടോ വീണ്ടും തുടങ്ങ്.
നിങ്ങൾക്ക് 24 മണിക്കൂറുണ്ട്.
ടോം ക്ലാൻസീ'സ് ജാക്ക് റയാൻ
സെൻട്രൽ ഇൻ്റലിജൻസ് ഏജൻസി ലാംഗ്ലി, വിർജീനിയ
-...മൂന്നു വർഷങ്ങൾ... -ശല്യപ്പെടുത്തുന്നതിൽ ക്ഷമിക്കണം.
ജാക്ക്... ഡെപ്യൂട്ടി ഡയറക്ടർ
അത് കുഴപ്പമില്ല. ഇയാളെ ഞാൻ ഒരു സെക്കൻ്റ് വിളിച്ചോട്ടേ?
-തീർച്ചയായും. -കൊള്ളാം.
നിൻ്റെ സാധനങ്ങൾ എടുക്കൂ. എൻ്റെകൂടെ വരൂ.
-എനിക്ക് സാധനങ്ങളൊന്നുമില്ല. -ശരി, എന്നാൽ രണ്ടാമത്തേതു ചെയ്യൂ.
ഈ സ്ഥലം കാണാൻ അടിപൊളിയാണ്, കേട്ടോ.
പ്ലൂട്ടോ
-ഞാനിവിടെ ഇരിക്കണമെന്ന് ഉറപ്പാണോ? -അതെ.
ഞാൻ ശരിക്കും എന്താണ് നോക്കേണ്ടത്?
പ്ലൂട്ടോയുമായി ബന്ധമുള്ള എന്തിനേയും.
അനുമതി ആവശ്യമാണ്
ഇതിലെ മിക്കതും നോക്കാൻ എനിക്ക് അനുമതിയില്ല, ജാക്ക്.
ഇതിനു മണിക്കൂറുകൾ എടുത്തേക്കാം, ചിലപ്പോൾ...
യൂസർ നെയിം - ജാക്ക് റയാൻ
ശരി. ഇപ്പോൾ ശരിയായി.
പതിയെ മതി, അനോണിമസ്.
വാൻ ഏയ്-കിയാവോ, ഷാൻ സ്റ്റേറ്റ് മ്യാന്മാർ
മിസ്റ്റർ സെയിൻ.
ഗേറ്റ് തുറക്ക്.
ഇവിടെ നിൽക്ക്.
-ഒരു നേവിക്കപ്പൽ നിന്നെ ഞെട്ടിച്ചു, അല്ലേ. -നേവി ആണെന്ന് ഉറപ്പില്ല.
മാർക്കസിൻ്റെ എതിരാളികളാരും ബാക്കിയില്ല.
ഒരുപക്ഷേ നമ്മൾ നൽകിയ പണം വേണ്ടയിടത്ത് എത്തിക്കാണില്ല.
-നീ മെക്സിക്കോയിലെ ടീമുമായി ബന്ധപ്പെട്ടോ? -ഞാനാരുമായും ബന്ധപ്പെട്ടില്ല.
മില്ലർ ഓഫീസ് വിട്ടതിൽ പിന്നെ, ആ ടീമുമായുള്ള സമ്പർക്കം അയാൾ വഴിയായിരുന്നു.
-ഇനി, ഞാൻ പോകട്ടെ... -നീ കാത്തു നിൽക്കേണ്ടി വരും.
എന്തിന്?
-അവർക്കു നിന്നോടു സംസാരിക്കണം. -എൻ്റെ നമ്പർ അവരുടെ കയ്യിലുണ്ടല്ലോ.
ഞാനെൻ്റെ കുടുംബത്തെ കാണാൻ പോകുന്നു.
-ഞാൻ ജീവനോടെയുണ്ടോ എന്നവർക്കറിയില്ല. -നീ കാത്തു നിൽക്കണം.
ഞാനെന്തു ചെയ്യണമെന്നു നിങ്ങൾ പറയേണ്ട.
നിങ്ങളോടെനിക്കു ബാദ്ധ്യതയുമില്ല.
എനിക്കു നിന്നോടും.
നീ ഈ നിലയിലെത്തിയതിനുള്ള ഒരേയൊരു കാരണം...
നിങ്ങളുടെ കുടുംബം ഈ പദ്ധതിയെ ചതിച്ചതു കൊണ്ടാണ്.
അധികാരം തനിക്കു വേണമെന്നു കരുതുന്ന മകനെപ്പറ്റി...
അന്വേഷിക്കണമെന്നു പുതിയ പങ്കാളികൾ പറയുന്നു.
നിനക്ക് ഉത്തരവാദിത്തങ്ങൾ ലഭിക്കുന്നില്ല എന്നു പരാതിയുണ്ടായിരുന്നു.
ഇപ്പോൾ നിൻ്റെ അധികാരം വളർന്നിരിക്കുന്നു.
നീ പുതിയ ജോലി ഒഴിവാക്കുന്നതായി ഞാൻ കേട്ടിരുന്നു.
ഒരുപക്ഷേ നിനക്കതിനുള്ള ധൈര്യമുണ്ടാവില്ല.
എനിക്കു ധൈര്യമില്ലെന്നോ?
ആളുകൾ വെടിയേറ്റു വീഴുന്നത് കണ്ടയാളാണ് ഞാൻ.
ഞാൻ രക്ഷപ്പെട്ടയാളാണ്.
നിങ്ങൾ പണം മാത്രമേ കണ്ടുള്ളൂ.
അതാണ് പ്രധാനം.
നിർത്തൂ.
ആക്ടീവ്
ഇതെന്താണ്?
ഡൊമിങ്ഗോ ഷവെസ് സി.ഐ.എ - റെയിൻബോ
ഈ പ്രൊഫൈലിന് എല്ലാ ദൗത്യങ്ങളുമായും ബന്ധമുണ്ട്.
ഡൊമിങ്ഗോ ഷവെസിനെപ്പറ്റിയുള്ള എല്ലാ വിവരങ്ങളും എനിക്കു വേണം.
ഡോ. ജോൺ പി റയാൻ നിയുക്ത ഡെപ്യൂട്ടി ഡയറക്ടർ
ഈ മുറി വിട്ടു പോകരുത്.
-ജാക്ക്. -എന്താ മാഡം?
നിങ്ങൾ എങ്ങോട്ടു പോകുന്നു?
-ഒരു മീറ്റിംഗ് ഉണ്ട്. -എന്നോടൊപ്പം, അല്ലേ.
കൺഫർമേഷൻ വാദത്തിനു രണ്ടു ദിവസമേയുള്ളൂ.
വക്കീലന്മാർ അഹോരാത്രം പണിയെടുക്കുന്നു
20 കൊല്ലം മുമ്പു ഞാനൊരു ചീഫിനെ എതിർത്തില്ലെന്നു കാട്ടാൻ
എൻ്റെ ആമുഖ പ്രസംഗത്തിനു നിങ്ങളുടെ സഹായം വേണം.
തീർച്ചയായും. എനിക്ക് ആദ്യം ഒരു കാര്യം ഒന്നു നോക്കാനുണ്ട്.
അതിന് മെക്സിക്കോയുമായി ബന്ധമുണ്ടോ?
ഇതുവരെ അറിയില്ല.
പക്ഷേ ഉടൻ അറിയും.
ഫോർക്ക് പാർക്ക്
എൻ്റെ ദൈവമേ.
എന്താണുണ്ടായതെന്നു ഞങ്ങൾക്കറിയില്ല...
ബെന്നു എവിടെ?
അവളെവിടെയായിരിക്കും?
അവൾ ഓടിപ്പോയെന്നല്ലേ നീ പറഞ്ഞത്? കഷ്ടമായി. ഞാനവൾക്കൊരു സമ്മാനം കൊണ്ടുവന്നിരുന്നു.
ആരോ എന്നെക്കാണാതെ ഒളിച്ചിരിക്കുന്നുണ്ടല്ലോ!
-പപ്പാ! -ഗാവാ!
അതിൽ എന്താണ്?
ഇരിക്ക്. ഞാൻ കാണിച്ചു തരാം.
പക്ഷേ ആദ്യം,
എനിക്കറിയണം.
ഞാൻ ഇല്ലാതിരുന്നപ്പോൾ നീ നിൻ്റെ മമ്മയെ അനുസരിച്ചോ ?
ഉവ്വ്. മമ്മ പറഞ്ഞതെല്ലാം ഞാൻ ചെയ്തു.
-നീ എവിടെയെങ്കിലും പോയോ? -പോയി.
-നീ എവിടെയാണ് പോയത്? -എയർപോർട്ടിൽ പോയി.
ഇല്ല, ഗാവാ, നീ പോയില്ല.
പക്ഷേ...
ചില കുടുംബത്തിലെ ആളുകൾക്ക് ഒരേ സ്വപ്നം കാണാനാവുമെന്ന് നിനക്കറിയാമോ?
എന്നു വച്ചാൽ എന്താണ്?
നീ എയർപോർട്ടിൽ പോയതായി ഞങ്ങൾ സ്വപ്നം കണ്ടു.
നീ ആ വിമാനത്തിൽ കയറിയിരുന്നെങ്കിൽ,
നീ ഞങ്ങൾക്കൊപ്പം സുരക്ഷിതമായി ഉണർന്നേനെ.
പക്ഷേ ആ സ്വപ്നം സത്യമായിരുന്നില്ല.
ഇനി നമുക്ക് സത്യമായതിനെ അഭിമുഖീകരിക്കണം.
പപ്പ ഇല്ലായിരുന്നപ്പോൾ നീ എവിടെയെങ്കിലും പോയിരുന്നോ എന്ന് ആരെങ്കിലും ചോദിച്ചാൽ,
നീ ഡോക്ടറെ കാണാൻ പോയി എന്ന് അവരോടു പറയണം, ഓക്കേ?
ഇനി ഇത്,
ഇതാണ് മൺ.
മൺ വളരെ പ്രത്യേകതയുള്ളവനാണ്, കാരണം ഇവൻ ഊമയാണ്.
ഇവനു രഹസ്യങ്ങൾ സൂക്ഷിക്കാൻ നല്ല കഴിവുണ്ട്.
ലോകത്തിലേക്കും മികച്ച കഴിവ്.
-അതെയോ? -അതേ.
അതുകൊണ്ടു തന്നെ, നിനക്കിവനോട് എന്തു വേണമെങ്കിലും പറയാം.
നിൻ്റെ സുഹൃത്തുക്കളെപ്പറ്റി, നിൻ്റെ തോന്നലുകളെപ്പറ്റി,
നിൻ്റെ സ്വപ്നങ്ങളെപ്പറ്റിയും.
നീ എയർപോർട്ടിൽ പോയതിനെപ്പറ്റി പോലും.
ഫോർക്ക് പാർക്ക് ഫെയർഫാക്സ് കൗണ്ടി പാർക്ക് അതോറിറ്റി
പിച്ച് കൗണ്ട് അതിഥികൾ - ആതിഥേയർ
വീണ്ടും തുടങ്ങാൻ ഒന്നുമില്ല.
പണം നഷ്ടമായിക്കഴിഞ്ഞു.
എന്നോട് ക്ഷമിക്കൂ.
എന്തിന് ക്ഷമിക്കണം?
-എനിക്കു തന്നെക്കൊണ്ട് ഉപകാരമില്ല. -പക്ഷേ താൻ അവർക്കുപകരിച്ചു.
ആർക്ക്?
ഞാനത് കണ്ടെത്താൻ ശ്രമിക്കുകയാണ്, ഡൊമിങ്ഗോ.
ഡൊമിങ്ഗോ ഷവെസ്, ജനനം 1976 ജനുവരി 12, കിഴക്കൻ ലോസാഞ്ചലസ്.
ആ എന്നെ എനിക്കറിയാം.
BUD/S ക്ലാസിലെ ഒന്നാമൻ, രാജ്യസേവനത്തിനായി സമർപ്പിച്ചവൻ.
എൻ്റെ തലയിൽ തോക്കു ചൂണ്ടുന്ന ഒരാളല്ല.
താൻ ഓടിയൊളിക്കാൻ ശ്രമിച്ച ദുരിത ജീവിതം അങ്ങനെയല്ലേ.
തോമസ് മില്ലർ.
ഈ പേര് പരിചയമുണ്ടോ?
ഡയറക്ടർ.
എന്തെങ്കിലും ബന്ധം?
ഇല്ല.
ഞങ്ങളെ നയിച്ചിരുന്നത് സി.ഐ.എയുടെ വാൾട്ടേഴ്സ് ആയിരുന്നു.
ഇപ്പോൾ അയാളല്ല എന്ന് അറിയാം. എന്തുപറ്റി?
കാരണം CIA ഡയറക്ടർ ഓപ്സിൻ്റെ സാമ്പത്തിക കാര്യങ്ങൾ നേരിട്ട് കൈകാര്യം ചെയ്യാറില്ല.
എന്നിട്ടും പ്ലൂട്ടോയുടെ ഓരോ പേജിലും മില്ലറുടെ ഒപ്പുണ്ടായിരുന്നു.
പിന്നെ എന്തറിയാം?
വളരെക്കുറച്ച്.
ഫയൽ വായിക്കാൻ കഴിയില്ല.
ഞാൻ വായിച്ചിടത്തോളം വച്ചു നോക്കിയാൽ
നിങ്ങൾ 15-ലധികം എസ്.ഒ.ജി പദ്ധതികൾ ലോകമെങ്ങും നടപ്പാക്കിയിട്ടുണ്ട്.
ഓരോ ടാർജറ്റും കൊല്ലപ്പെട്ടെന്നുറപ്പാക്കി.
നിങ്ങൾ ആരെ, എന്തിനു കൊന്നു എന്നതു വ്യക്തമല്ല.
മില്ലർ നിങ്ങളെ എടുക്കാനുള്ള കാരണം വ്യക്തമാണ്.
രേഖകളിൽ, സി.ഐ.എ ജോലിയേൽപ്പിച്ച ഏറ്റവും ക്രൂരനായ കൊലയാളിയാണ് നിങ്ങൾ.
ഇതു കണ്ടോ?
എൻ്റെ മുഖം ചുവക്കുന്നു.
ഒരു കാര്യം പറയട്ടേ?
തനിക്കെൻ്റെ സഹായം വേണ്ട. പക്ഷേ എനിക്ക് തീർച്ചയായും തന്റെ സഹായം വേണം.
മില്ലറുടെ അഴിമതി എത്ര ആഴത്തിലുള്ളതാണെന്ന് എനിക്കറിയണം.
പിന്നെ, സത്യം പറഞ്ഞാൽ,
അതിനു തനിക്കേ കഴിയൂ.
വിശക്കുന്നുണ്ടോ?
വിശന്നിട്ട് വയ്യ.
വാൻ ഏയ്-കിയാവോ, ഷാൻ സ്റ്റേറ്റ്, മ്യാന്മാർ
മിസ്റ്റർ സെയിൻ. ക്ഷമിക്കണം. നിങ്ങൾക്കിന്ന് സന്ദർശനാനുമതി ഉണ്ടോ?
ഇല്ല. ഡോക്ടർ തവൂങ്ങ് എനിക്കായി കുറച്ച് സമയം നൽകുമോ എന്നാലോചിക്കുകയായിരുന്നു.
തീർച്ചയായും, അദ്ദേഹത്തിന് സമയമുണ്ട്.
മിസ്റ്റർ സെയിൻ! കണ്ടതിൽ വളരെ സന്തോഷം. കുഴപ്പമൊന്നുമില്ലല്ലോ?
ഇതോ? ഒരു കുഴപ്പവുമില്ല.
ഇരിക്കൂ.
ഡോക്ടർ തവൂങ്ങ്, മൂന്നു ദിവസം മുമ്പ്, എൻ്റെ മകൾ ബെന്നുവിന് പനിയുണ്ടായിരുന്നു.
അവൾ പിച്ചും പേയും പറഞ്ഞു, നടക്കാത്ത കാര്യങ്ങളെക്കുറിച്ച് സംസാരിച്ചു,
സംഭവിച്ച കാര്യങ്ങൾ മറന്നു.
-ചിലപ്പോൾ... -നിങ്ങളെ വന്നു കണ്ടത് അവളോർക്കുന്നില്ല.
-എന്നെയോ? -അതേ.
മൂന്നുദിവസം മുമ്പ് പനി ബാധിച്ച മകളേയും കൊണ്ട് എന്റെ ഭാര്യ ഇവിടെ വന്നിരുന്നു.
-കണ്ടത് എന്നെയാവില്ല. തീർച്ചയാണ്... -അതു കുഴപ്പമില്ല.
എനിക്ക് വിഷമമില്ല.
അതു തെളിയിക്കാനുള്ള രേഖകൾ നിങ്ങളുടെ കൈയിലില്ലെന്നതാണ് എൻ്റെ വിഷമം.
ഇല്ല. എൻ്റെ കൈയിലില്ല.
വേഗം പരിഹരിക്കാം.
അവർ രാവിലെ 8.15-നു വന്നു.
ബെന്നുവിന് പനി ഉണ്ടായിരുന്നു.
ഇത് നിങ്ങൾ നിങ്ങളുടെ റിസപ്ഷനിസ്റ്റിനെയും കൂടി അറിയിക്കണം.
തീർച്ചയായും.
നന്ദി.
ആരെങ്കിലും ഇതും ചോദിച്ച് വന്നാൽ,
നിങ്ങൾ ഈ വസ്തുതകളിൽ ഉറച്ചു നിൽക്കണം
കാരണം അവർ നിങ്ങളെ ഭീഷണിപ്പെടുത്തുന്നത്
ഞാൻ നിങ്ങളോടു ചെയ്യുന്നതുമായി താരതമ്യം ചെയ്താൽ...
എന്തായാലും.
പറഞ്ഞതെല്ലാം മനസ്സിലായല്ലോ, അല്ലേ?
-എടുത്തോട്ടേ? -തീർച്ചയായും.
പറയൂ?
വ്യക്തതയ്ക്കായി ശ്രമിക്കുന്നു.
ഞാൻ മില്ലറെ ബന്ധപ്പെടാൻ പോവുകയാണ്.
കാരണം വ്യക്തമല്ലെങ്കിലോ?
ആക്രമണ സംഘത്തിൻ്റെ കാര്യമോ? നമ്മുടെ ആൾ?
വാഷിംഗ്ടൺ, ഡി.സി.
അയാളുടെ പേര് ഷവോ ഫാ സെയിൻ.
ബർമ്മയിലെ സിൽവർ ലോട്ടസ് ട്രയാഡിൻ്റെ ഓപ്പറേഷൻസ് ഹെഡ്.
എനിക്കയാളുമായി ബന്ധപ്പെടാൻ ഒരു മാർഗ്ഗവുമില്ല.
എങ്ങനെയാണയാളെ കണ്ടത്?
പതിനാലു മാസങ്ങൾക്കു മുമ്പ്, മാർക്കസ് കാർട്ടലിൽ
ഞാൻ നുഴഞ്ഞുകയറി. എൻ്റെ കസിൻ മെറിൻ വഴി.
നമുക്ക് കിട്ടുന്നതിനെക്കാൾ കൂടുതൽ വിവരം കാർട്ടലുകൾക്ക് പരസ്പരം ലഭിക്കും.
മൽസരം ഒഴിവാക്കുക എന്ന മാർക്കസിൻ്റെ ആഗ്രഹം നടത്തിക്കൊടുക്കാനാണ് എന്നോട് പറഞ്ഞത്.
എമിലിയോ ആയിരുന്നു അവസാന ഇര.
-അപ്പോഴാണ് ഷവോ ഫാ എന്നെ ബന്ധപ്പെട്ടത്. -എന്തിനായിരുന്നു?
-അയാൾക്കെന്നോടൊരു സത്യം പറയണം. -എന്തിനെപ്പറ്റി?
എന്നെപ്പറ്റി.
ട്രയാഡാണ് എൻ്റെ പദ്ധതികൾ നിയന്ത്രിച്ചിരുന്നത് എന്നയാൾ പറഞ്ഞു.
വാഷിംഗ്ടണിൽ ഞങ്ങളെ നിയന്ത്രിച്ചിരുന്നത് ആരായാലും അതവരുടെ ആളാണത്രെ.
അത് കള്ളമാണെന്ന് ഞാൻ പറഞ്ഞപ്പോൾ,
ഞാൻ ഇതുവരെ ചെയ്ത എല്ലാ ജോലികളുടെയും വിശദാംശങ്ങൾ അയാളെന്നോട് വിവരിച്ചു.
മെക്സിക്കോയിലോ?
മെക്സിക്കോ പോകട്ടെ, ഇറാനിലും, അഫ്ഘാനിസ്ഥാനിലും.
അയാൾക്കെല്ലാം അറിയാം.
കമാൻഡർമാരുടെയും സംഘാംഗങ്ങളുടെയും പേരുകൾ. ജീവനോടെയുണ്ടോ മരിച്ചോ എന്നും.
അന്നു നടപ്പാക്കിയ ആ പദ്ധതികൾ, എന്തിനായിരുന്നെന്നാ താൻ കരുതുന്നത്
സഹായിക്കുകയാണെന്ന് കരുതി.
അറിയാമല്ലോ, മുകളിലുള്ളയാൾ പറയും
ആ ഇരയെ തീർത്താൽ നീ അമേരിക്കക്കാരെ രക്ഷിക്കുമെന്ന്,
ഞാനതങ്ങു ചെയ്യും.
ഞാൻ ചോദ്യങ്ങളൊന്നും ചോദിച്ചില്ല.
അതിന്റെ ഉത്തരങ്ങളാണെൻ്റെ ആളുകളെ കൊന്നതെന്ന് എനിക്കു മനസ്സിലായി.
പക്ഷേ അയാൾ എന്തിനു നിങ്ങളെ സമീപിക്കണം?
അയാൾക്കു വിട്ടുപോകണം.
അയാളെനിക്കു കൃത്യമായ തെളിവുകൾ നൽകാമെന്നു പറഞ്ഞു. CIA ഒരു തുടക്കം മാത്രമാണെന്നും.
മയക്കുമരുന്നും അതുപോലെ.
മയക്കുമരുന്നിനല്ലാതെ മറ്റെന്തിനെങ്കിലും ട്രയാഡ് ഈ കാർട്ടൽ ഉപയോഗിക്കുന്നുണ്ടോ?
-നിങ്ങളുടെ കയ്യിൽ തെളിവുണ്ടോ? -ഇല്ല.
മൊറാലിസ് എന്നൊരു കോമാളി അത് പറഞ്ഞു, പക്ഷേ അതയാൾക്ക് കാര്യലാഭത്തിനാവണം.
-പക്ഷേ നിങ്ങൾ ഷവോ ഫായെ വിശ്വസിക്കുന്നോ? -ഉണ്ട്.
ഞാനയാളുടെ മുന്നിൽ നിന്നു, ഹസ്തദാനം ചെയ്തു, കുടുംബത്തിന് സുരക്ഷ വാഗ്ദാനം ചെയ്തു.
എന്തിന്? നിങ്ങളെന്തിനാണ് ആ സാഹസം ചെയ്തത്?
ഒരു പേരിനു വേണ്ടി.
ഏത് പേര്?
തോമസ് മില്ലർ.
നിൽക്കൂ. മില്ലറിന് എന്തറിയാം എന്നു നമുക്കു കണ്ടെത്തണം.
ഞാനുറപ്പു തരുന്നു. ഞാനതു കണ്ടെത്തിയിരിക്കും.
അത് അയാളെ ആശുപത്രിയിലാക്കിയിട്ടാവരുത്.
-അയാളോട് സംസാരിക്കാൻ പറ്റുന്നൊരാളെ അറിയാം. -ശരി. അയാളും എന്നെപ്പോലെ ദേഷ്യത്തിലാണോ?
പണ്ടേ അതെ, എപ്പോഴും ദേഷ്യമാണ്.
തോമസ് മില്ലർ.
ജെയിംസ് ഗ്രീർ. എനിക്കെങ്ങനെ ഈ ഭാഗ്യം കിട്ടി?
-ഞാനിവിടെയിരിക്കുന്നതിൽ... -എനിക്കു തടയാൻ പറ്റുമോ?
ഇദ്ദേഹം കുടിക്കുന്നതെന്താ?
-ലഗാവുലിൻ 16. -ആഹാ! നന്നായി സമ്പാദിക്കുന്നുണ്ടാകും.
എനിക്കൊരു ബഡ് മതി, പക്ഷേ അതു ഭംഗിയുള്ളൊരു ഗ്ലാസിൽ വേണം.
അപ്പോൾ, എന്താ പരിപാടി?
-ആരെയെങ്കിലും കാണാനാണോ? -ഒരു സാധാരണ വ്യാഴാഴ്ച മാത്രം.
ഏയ് അതു വെറുതേ.
വ്യാഴാഴ്ച എന്താ പരിപാടി.
ഞാനിവിടെ വരുന്നു, കളി കാണുന്നു, എനിക്ക് വേണ്ടത് കുടിക്കുന്നു.
ഒരുപാട് കുടിച്ചാൽ, ഞാനിവിടെയൊരു മുറിയെടുക്കും.
ഉത്തരവാദിത്തബോധം.
അതേ, അങ്ങോട്ട് ഒരുപാട് ദൂരം വണ്ടിയോടിക്കണം...
ആ സ്ഥലത്തിൻ്റെ പേരെന്താണ്?
പെരിഗ്രൻ ക്ലിഫ്.
ആ. ഞാനവിടെ വന്നിട്ടില്ല.
ആ പാർട്ടികൾ പ്രത്യേക ക്ഷണിതാക്കൾക്ക് ആയിരുന്നല്ലോ.
-മനഃപൂർവമല്ല. -ശരിയാണ്. ആ കാലത്തൊക്കെ,
അവഗണനകൾ എനിക്കു ശീലമായിരുന്നു.
ഞാൻ പറഞ്ഞല്ലോ, വിഷമിപ്പിക്കാനല്ല.
ശരി.
നിങ്ങൾ ആരെയെങ്കിലും കാണാൻ വന്നതാണോ?
-ഞാനോ? -അതെ.
തന്നെക്കാണാൻ വന്നതാ.
എന്തിനാ എന്നെക്കാണുന്നത് ?
-ജോലി സംബന്ധമായ ചില സംശയങ്ങളുണ്ട്. -ഞാനിപ്പോൾ ജോലി ചെയ്യുന്നില്ല.
ഞാനങ്ങനെയല്ല കേട്ടത്.
-ഞാനെന്തെങ്കിലും സഹായം ചെയ്യണോ? -എനിക്കായിട്ടു ചെയ്യേണ്ട.
ജാക്ക്.
റയാൻ?
ഇതു കേട്ടിട്ട് അയാളുടെ പതിവ് ആളാകൽ പരിപാടിയാണെന്നു തോന്നുന്നുണ്ട്.
ആ അങ്ങനെ തോന്നിയോ?
ഞങ്ങൾ കഴിഞ്ഞ രാത്രി ജോലി ചെയ്യുമ്പോൾ, നിങ്ങളുടെ ഒരു പദ്ധതി കാണാനിടയായി.
അതെപ്പറ്റി ഒന്നും മനസ്സിലായില്ല.
ആണോ? ഏതാണത്?
പ്ലൂട്ടോ.
തനിയെ വണ്ടിയോടിച്ചു പോകാമോ?
ആ പേരിനി ഒരിക്കൽക്കൂടി പറഞ്ഞാൽ,
ഉറപ്പായും അതിൻ്റെ കുറ്റം മുഴുവനും ജാക്ക് റയാനായിരിക്കും.
അതുപോലെ നിങ്ങൾക്കും.
അജ്ഞാത സ്ഥലം
നാശം!
നാശം. അത് ചൂടാണ്.
എന്താണ്, ഡെപ്യൂട്ടി ഡയറക്ടർ?
നിങ്ങൾ എടുക്കുമെന്ന് എനിക്കുറപ്പില്ലായിരുന്നു.
ശരിയാണ്, അതിൽ ഞാൻ ദുഃഖിക്കുന്നു.
എനിക്ക് നിങ്ങളുടെ സഹായം വേണം.
അതെനിക്കു തോന്നി.
നമുക്ക് അടുത്തയാഴ്ച കാണാം കൂട്ടരേ.
അപ്പോൾ എന്താ കാര്യം?
മില്ലർ.
-ഡാഡീ. -ക്ഷമിക്കൂ.
മിഡിൽ സ്കൂൾ ശീതകാല സംഗീതപരിപാടി
എന്താണ്?
അത് ജയിംസ് ഗ്രീറും ജാക്ക് റയാനുമാണ്.
അവർ പ്ലൂട്ടോയെപ്പറ്റി തിരക്കുന്നു.
-എന്നിട്ട്? -ഞാൻ മുന്നറിയിപ്പ് തരികയാണ്.
മുന്നയിപ്പായതിനാലാണ് ഞാൻ കോളെടുത്തത്.
ഇത് ഔദ്യോഗികമാണോ?
ഔദ്യോഗികമല്ലെങ്കിൽ ഇനി വിളിക്കരുത്.
വിശുദ്ധ ബൈബിൾ ജെയിംസ് രാജാവിൻ്റെ പുസ്തകം
പുതിയ ബാങ്ക് ഇടപാട്!
ഡനാസ്
ഇവിടെ എന്താണ് നടക്കുന്നത്?
-നോക്കൂ... -ഇത് ചെയ്യേണ്ടിയിരുന്നത് നിങ്ങളാണ്.
-അതെ. -പിന്നെ എന്തു സംഭവിച്ചു?
ഷവെസ്. അയാളെപ്പറ്റി ഒരു വിവരവുമില്ല.
എപ്പോൾ? നിങ്ങളെന്താ എന്നോടിത് പറയാഞ്ഞത്?
കൈകാര്യം ചെയ്യാൻ പറ്റുമെന്നു കരുതി.
കൺഫർമേഷൻ വാദങ്ങളുള്ളതിനാൽ, ഞാനാണു സംസാരവിഷയം.
ഷവെസ് എല്ലാമൊന്നടങ്ങാൻ കാത്തുനിൽക്കുകയാണെന്ന് കരുതി.
ഏയ്, ഒന്നും അടങ്ങിയിട്ടില്ല.
ആ പദ്ധതി പാളി. ഞാൻ കൊല്ലപ്പെട്ടേനെ.
എൻ്റെ ആളുകൾ കരുതുന്നത് അത് നിങ്ങൾ ചെയ്തതാണെന്നാണ്.
എന്താ?
അല്ലാതെ ആര്?
ഇത് പണത്തിൻ്റെ പ്രശ്നമായിരുന്നു.
അത് നിങ്ങളുടെ വകുപ്പാണ്.
ഇപ്പോൾ ആ പണം നിങ്ങളുടെ ഒരക്കൗണ്ടിലേക്ക് അയച്ചിരിക്കുന്നതായി അവർ കാണുന്നു.
ആ, പക്ഷേ അതാണ് നമ്മുടെ നടപടിക്രമം.
എന്നെ പെട്ടെന്നു തന്നെ മാറ്റിയില്ലേ.
അത് ജാക്ക് റയാനായിരുന്നു.
ആര്?
പുതിയ ഡെപ്യൂട്ടി ഡയറക്ടർ. അയാളീയാഴ്ച ഹില്ലിൽ ചെന്നിരുന്നു.
-അയാളാണത് നിർത്തലാക്കിയത്. -ഞാൻ വിശ്വസിച്ചാലും, അവർ വിശ്വസിക്കില്ല.
അതുകൊണ്ട് ആ പദ്ധതി വീണ്ടും ആരംഭിക്കുക, അല്ലെങ്കിൽ അവിടുന്ന് ഇറങ്ങിപ്പോവുക.
ഷവെസ് ജീവനോടെയുണ്ടോ എന്നു പോലും എനിക്കറിയില്ല.
ഉണ്ട്.
അത് വളരെ നല്ലതാണ്.
അതാരായിരുന്നു?
ഇനിയെന്ത് സംഭവിക്കും?
ഞാൻ കാര്യങ്ങൾ ശരിയാക്കാം.
ഈ ഏഴു പേർ,
അവരെൻ്റെ കുടുംബമായിരുന്നു.
അവരെൻ്റെ സഹോദരന്മാരായിരുന്നു.
നിങ്ങളവരെ കൊന്നു.
അവരുടെ പേരു വായിക്കൂ.
വായിക്കൂ.
അവരുടെ പേരുകൾ വായിക്കൂ.
നിങ്ങൾക്കവ തൊടാൻ അർഹതയില്ല.
-നോക്കൂ, ഷവെസ്, ഞാൻ ചെയ്യാം... -വേണ്ട.
നിങ്ങൾ കേൾക്കാൻ പോവുകയാണ്.
ഞാൻ കഴിയുന്നതും ശ്രമിക്കാം
അവയിലൊരെണ്ണം നിങ്ങളുടെ അണ്ണാക്കിൽ തിരുകാതിരിക്കാൻ.
പകരം, നിങ്ങളൊരു കാര്യം ചെയ്യണം.
നിങ്ങൾ ജാക്ക് റയാനെ വിളിക്കണം.
അറിയാവുന്നതെല്ലാം നിങ്ങൾ അയാളോടു പറയുന്നു, പിന്നെ അയാളെ അനുസരിക്കുന്നു.
പിന്നെയെന്താണ്?
എനിക്കറിയില്ല. പദ്ധതി നിർത്തലാക്കിയപ്പോൾ നിങ്ങളെന്നെ എന്തു ചെയ്യാൻ പോവുകയായിരുന്നു?
പുതിയ സന്ദേശം - മില്ലറിൽ നിന്ന് ജാക്ക് റയാൻ. ഔദ്യോഗികം.
ലോകാരോഗ്യസംഘടന സമ്മേളനം വാഷിംഗ്ടൺ, ഡി.സി.
ഇത്തരം സുപ്രധാന വിഷയങ്ങൾക്ക് സമയവും പരിഗണനയും നൽകിയതിൽ നിങ്ങൾക്ക് നന്ദി.
സമ്മേളനം നിങ്ങൾ ആസ്വദിക്കുമെന്നു കരുതുന്നു.
നന്ദി.
അത് അത്ഭുതകരമായിരുന്നു.
എനിക്കും സന്തോഷമായി. പാരിസ്ഥിതിക പ്രശ്നങ്ങൾ മൂലമുള്ള രോഗബാധ
കുറയ്ക്കുന്ന കാര്യം കുറച്ചുകൂടി ശക്തമായി പറയാമായിരുന്നു, അല്ലേ?
ക്യാത്തി?
ഹായ്.
-അസ്സലായി ചെയ്തു. -നന്ദി. നിങ്ങളെ വീണ്ടും കണ്ടതിൽ സന്തോഷം.
എനിക്കും. പക്ഷേ വിഷയം ആഗോള ലഹരി ആസക്തി അല്ലെങ്കിൽ ഏറെ സന്തോഷമായേനെ.
എനിക്കും അങ്ങനെ തോന്നുന്നു.
ശരി ഒരു കാര്യം ചെയ്യാം. നിങ്ങൾക്കു തിരക്കുണ്ടെന്നറിയാം,
പക്ഷേ ഉച്ചഭക്ഷണത്തിന് കൂടാനാകുമോ?
തീർച്ചയായും, കൂടാം.
അതു നന്നായി. ഞാനെൻ്റെ ആളുകളോട് ബന്ധപ്പെടാൻ പറയാം.
സെൻട്രൽ ഇൻ്റലിജൻസ് ഏജൻസി യുണൈറ്റഡ് സ്റ്റേറ്റ്സ് ഓഫ് അമേരിക്ക
അവസാനം. ഞങ്ങൾക്കൊപ്പം ചേരാൻ തയ്യാറാണോ?
ഒരു കാര്യം പറയാൻ തയ്യാറാണ്.
ആട്ടെ ഷവെസ് എവിടെയാണിപ്പോൾ?
എനിക്കറിയില്ല.
അയാളെ വിശ്വസിക്കാമോ?
വിശ്വസിച്ചേ പറ്റൂ.
ആരൊക്കെ എവിടെ വച്ചിതിൽ പങ്കാളികളായി എന്നതിനെപ്പറ്റി അയാൾ പറയുന്നതു സത്യമായാൽ?
ഏറ്റവും മോശം സാഹചര്യം കൂടി സങ്കല്പിക്കാം.
മറ്റൊരാളെക്കൂടി ഇത് അറിയിക്കണം.
രണ്ടു ദിവസം മുമ്പ്, ഡൊമിങ്ഗോ ഷവെസ് എന്നൊരാൾ
എൻ്റെ വീട്ടിൽ അതിക്രമിച്ചു കയറി എന്റെ തലയിൽ തോക്കു ചൂണ്ടി.
അയാൾ നമ്മളിലൊരാൾ തന്നെയാണ്.
ബ്ലാക്ക് ഓപ്സ്.
ഓപ്പറേഷൻ പ്ലൂട്ടോ വീണ്ടും തുടങ്ങാൻ അയാൾ എന്നോട് ആവശ്യപ്പെട്ടു.
-അതെന്താണ്? -ഞാൻ നിർത്തലാക്കിയ പദ്ധതികളിൽ ഒന്ന്.
നമ്മൾ സംസാരിച്ച തരത്തിലുള്ള ഒന്ന്.
-എന്നിട്ട്? -മില്ലറിന് അതിൽ നേരിട്ട് പങ്കുണ്ട്.
സർ, മുൻ ഡയറക്ടർ ചിലപ്പോൾ മ്യാന്മാറിലെ സിൽവർ ലോട്ടസ്
ട്രയാഡിൻ്റെ ഒരു അസ്സെറ്റ് ആയിരിക്കാം എന്നാണ് എനിക്കു തോന്നുന്നത്.
അതൊരു ഗുരുതരമായ ആരോപണമാണ്.
അത്, സർ, മില്ലർ ഷവെസിൻ്റെ ബ്ലാക്ക് ഓപ്സ് ടീമിനെ ഒരു ആയുധമായി ഉപയോഗിക്കുകയായിരുന്നു.
-എന്തിനായിരുന്നു ? -ട്രയാഡിൻ്റെ മത്സരം ഒഴിവാക്കുവാൻ.
ഒറ്റ മെക്സിക്കൻ കാർട്ടലിനായി അധികാര കേന്ദ്രീകരണം നടത്താൻ,
ട്രയാഡിനാ കാർട്ടലിന്റെ
അടിസ്ഥാന സൗകര്യങ്ങള്‍ സ്വന്തം ലാഭത്തിനായി ഉപയോഗിക്കാൻ അതിടയാക്കും.
അപ്പോഴിതൊരു അധികാര വടംവലിയാണോ?
കാർട്ടലുകളുടെ ലയനം തീർച്ചയായും ഒരു പ്രശ്നമാണ്...
സർ, ഇത് അതിനെക്കാൾ മോശമായേക്കാം.
ഷവെസിൻ്റെ അസ്സെറ്റ് സൂചിപ്പിച്ചത് അയാളുടെ ട്രയാഡ് ഈ കാർട്ടലിനെ
ലഹരിയെക്കാൾ മോശമായ എന്തിനോ ഉപയോഗിക്കുന്നെന്നാണ്.
-നിങ്ങളെന്താ പറഞ്ഞു വരുന്നത്? -കേന്ദ്രീകരണം.
ഒരു ലഹരിമരുന്നു കാർട്ടലും ഒരു തീവ്രവാദ പ്രസ്ഥാനവുമായുള്ള ലയനം.
അളവറ്റ സ്രോതസ്സുകൾ അണയാത്ത വിദ്വേഷവുമായി ഒത്തു ചേരുന്നു.
നിൽക്കൂ, ഈ ട്രയാഡിന് ഭീകരവാദ ചായ്വുണ്ടോ എന്ന് നമുക്കറിയാമോ?
ഇത് അതിനെപ്പറ്റിയോ മ്യാന്മാർ എന്ന രാജ്യത്തെപ്പറ്റിയോ അല്ല.
അവരൊരു തുറന്ന വിപണിയ്ക്ക് രൂപം നൽകുന്നു എന്നതാണു പ്രശ്നം.
ഒരിക്കലും പിടികൂടാനാകാത്ത കുറ്റവാളി സംഘങ്ങളാണ് ബർമ്മയിലെ ട്രയാഡുകൾ,
നമുക്കിതുവരെ കേട്ടുകേൾവിയില്ലാത്ത പലതും അവർക്കു ചെയ്യാൻ സാധിക്കും.
ഇവരിലൊരാൾ ആ സ്രോതസ്സുകളെ ഈ ലോകത്തെ ഏതെങ്കിലുമൊരു സംഘത്തിനു നൽകിയാൽ...
അതും, അമേരിക്കയിൽ ഈ കാർട്ടലിനുള്ള പിടിപാടും കൂടി ചേരുമ്പോൾ
അവർക്ക് എന്തും ഇവിടെയെത്തിക്കാം.
-എന്നു പറഞ്ഞാൽ? -മനുഷ്യരെ.
ആയുധങ്ങളെ.
ചാവേർ ബോംബർമാരെ.
കർത്താവേ.
സർ, അതിർത്തിയിൽ ഓരോ ദിവസവും പിടിക്കപ്പെടുന്ന ലഹരിമരുന്ന്, അകത്തേക്ക്
കടത്തുന്നതിൻ്റെ ഒരംശമേയുള്ളൂ എന്നു നമുക്കറിയാം.
തീവ്രവാദ ഭീഷണിയ്ക്കും ഇതേ അനുപാതം തന്നെ ആലോചിക്കുക.
മില്ലർ ഇപ്പോൾ എവിടെയാണ്?
അയാളുടെ പിന്നാലേ നമ്മുടെ ഒരാളുണ്ട്.
അപ്പോൾ ഈ ഷവെസോ? ഓപ്പറേഷൻ പ്ലൂട്ടോയോ?
നിർഭാഗ്യവശാൽ, എനിക്ക് ഷവെസിനെ നിയന്ത്രിക്കാനാവില്ല,
പക്ഷേ ഇപ്പോൾ നാം പ്രാധാന്യം നൽകേണ്ടത് അയാളുടെ ചാരൻ ഷവൊ ഫാ സെയിനിനാണ്.
അയാളാണ് സിൽവർ ലോട്ടസ് സംഘടനയുടെ എല്ലാ പദ്ധതികളുടെയും പ്രവർത്തന മേധാവി.
മില്ലറുമായുള്ള അയാളുടെ ബന്ധം പുനഃസ്ഥാപിക്കാൻ കഴിഞ്ഞാൽ,
അയാളെക്കൊണ്ടു നമുക്കു ഗുണമുണ്ടാകും.
പുനഃസ്ഥാപിക്കാൻ കഴിഞ്ഞില്ലെങ്കിലോ? മെക്സിക്കൻ പ്രശ്നം നിങ്ങളുടെ തലയിലായാലോ?
അത്, സർ, നിങ്ങൾ തന്നെ പറഞ്ഞല്ലോ.
ഓപ്പറേഷൻ പ്ലൂട്ടോയിൽ എ ല്ലായിടത്തും എന്റെ പങ്കുണ്ട്.
അതിനാലവർ ഡയറക്ടർ റൈറ്റിനെ കുറ്റപ്പെടുത്തിയാൽ,
കുറ്റം ഞാനേറ്റോളാം.
ജാക്ക്, കാര്യങ്ങൾ ഇങ്ങനെ തുടങ്ങാനല്ല ഞാനാഗ്രഹിച്ചത്.
ഞങ്ങളും അല്ല.
സി.ഐ.എയെ ശുദ്ധീകരിക്കുമെന്നു സെനറ്റിൽ വാക്കു നൽകുകാൻ പോവുകയാണ് റൈറ്റ്.
അതുതന്നെയാണ് നമ്മളവർക്ക് നൽകാൻ പോകുന്നതും.
നന്ദി, ജാക്ക്.
എനിക്ക് ഡയറക്ടർ റൈറ്റിനോടൊന്നു സംസാരിക്കണം.
തീർച്ചയായും സർ.
നിങ്ങളിത് കൈകാര്യം ചെയ്യണം.
-ശരി സർ. -നിങ്ങളിതെങ്ങനെ ചെയ്യും?
അത്, ജാക്ക് അത്ര യാഥാസ്ഥിതികനല്ല എന്ന് നമുക്കിരുവർക്കും അറിയാം.
പക്ഷേ ഇതിൽ അയാളെ വിശ്വസിക്കാമെന്നു തോന്നുന്നു.
നല്ലത്. കാരണം ഇപ്പോൾ നിങ്ങൾക്കാവശ്യം ഒരു പ്രതിച്ഛായ സൃഷ്ടിക്കലാണ്.
എനിക്ക് മനസ്സിലായി.
നിങ്ങൾ ഒരു കാര്യം കൂടി ചെയ്യണം..
പ്രസിഡൻ്റ് ഒക്കോളി നേരിട്ട് വിളിച്ചു. ലാഗോസിലെ സ്ഥിതിഗതികൾ കൂടുതൽ ഗുരുതരമാണ്.
പട്ടാളനേതാവ് അമേ ഇപ്പോൾ ആരോപണമുന്നയിക്കുന്നു
കൊലപാതകം നടത്താൻ അദ്ദേഹം സി.ഐ.എയെ സഹായിച്ചു എന്ന്.
അത് ഞാൻ കേട്ടു.
ഒക്കോളിക്ക് അതിൻ്റെ സത്യാവസ്ഥ അറിയണം.
അതിനു നമ്മൾ എന്താണു ചെയ്യേണ്ടത് ?
നിങ്ങൾ നേരിട്ട് സന്ദർശിക്കുമോ എന്നദ്ദേഹം ചോദിച്ചു.
അസാധാരണമാണ്, എനിക്കറിയാം.
പ്രത്യേകിച്ച് കൺഫർമേഷൻ നടപടികൾ നടന്നുകൊണ്ടിരിക്കെ.
പക്ഷേ അത് ശരിയായ സന്ദേശമാണ് നൽകുന്നത്.
സി.ഐ.എ ഡയറക്ടർ ഇപ്പോൾ ദന്തഗോപുരത്തിലല്ല ഇരിക്കുന്നത്.
ഇല്ല സർ. ഞാനങ്ങനെയല്ല.
എം ഇന്നു രാത്രി 11 മണി-വാട്ടർ ഫ്രണ്ട് പാർക്ക്
എന്താ?
മീറ്റിംഗ് ഇന്നു രാത്രി. 11 മണി, വാട്ടർ ഫ്രണ്ട് പാർക്ക്
കൊള്ളാം.
നിങ്ങൾ വരുമോ?
ഇല്ല.
എന്തുപറ്റി?
നിങ്ങൾക്കു വേണ്ടതു കിട്ടും മുമ്പ് ഞാനയാളെ കൊല്ലരുതല്ലോ.
-ഹലോ. -ഇത് താൽക്കാലിക ഡയറക്ടർ റൈറ്റ് ആണ്.
-ഇത് അഡി ഒസോജി ആണോ? -അതേ.
എനിക്ക് ലാഗോസിലേക്ക് പെട്ടെന്നൊരു യാത്രയുണ്ട്.
ഞാൻ പ്രസിഡൻ്റ് ഒക്കോളിയെ കാണുന്നു,
നിങ്ങളുടെ കാഴ്ചപ്പാടുകളെപ്പറ്റി അറിയാം. നിങ്ങളും ഒപ്പമുണ്ടെങ്കിൽ നന്നായിരിക്കും.
എങ്ങനെ?
ഒരുപദേഷ്ടാവായി. നിങ്ങൾക്കു രാഷ്ട്രീയത്തിൽ നല്ല അറിവില്ലേ.
എനിക്കാണെങ്കിൽ ഉചിതമായ അഭിപ്രായങ്ങൾ രൂപീകരിച്ചു കൊണ്ടു പോകുകയും വേണം.
എന്നെ പരിഗണിച്ചതൊരു ബഹുമതിയാണ്, എന്നാൽ എനിക്കൊന്നാലോചിക്കണം.
ഞാൻ അവിടെ നിന്നു പോന്നിട്ട് ഒരുപാടുനാളായി.
മനസ്സിലായി. ഇന്ന് ഉച്ച കഴിയുമ്പോഴേക്ക് അറിയിക്കൂ.
-മിസ് റൈറ്റ്. -മിസ് റൈറ്റ്?
മിസ് റൈറ്റ് പ്ലീസ്
മിസ് റൈറ്റ്, ഒരു ഫോട്ടോ?
കാര്യപരിപാടികൾ ആരംഭിക്കുകയാണ്.
മിസ് റൈറ്റ്, നിങ്ങൾ എഴുന്നേറ്റു നിന്ന് വലതു കൈ ഉയർത്തിപ്പിടിക്കുക.
ഈ കമ്മിറ്റി മുമ്പാകെ സത്യമേ പറയൂ, സത്യം മാത്രമേ പറയൂ എന്ന് പ്രതിജ്ഞ ചെയ്യുമോ,
-ദൈവം സത്യമായി? -പ്രതിജ്ഞ ചെയ്യുന്നു.
ദയവായി ഇരിക്കൂ.
നന്ദി, ചെയർമാൻ ഹെൻഷാ, വൈസ് ചെയർമാൻ ജെന്നിംഗ്സ്,
ഒപ്പം, ഇന്നിവിടെ വരാൻ എന്നെ അനുവദിച്ചതിനു കമ്മിറ്റി അംഗങ്ങൾക്കും നന്ദി,
ഞാനെൻ്റെ ഔദ്യോഗികജീവിതം അമേരിക്കയെ സേവിക്കുവാനാണു ചെലവഴിച്ചത്,
പക്ഷേ സി.ഐ.എ സാധാരണയായി ഞങ്ങളെ അയയ്ക്കുന്ന വിദൂരമായ
ഔട്ട്പോസ്റ്റുകളിലല്ല എന്റെ യാത്ര തുടങ്ങിയത്.
അത് ക്വീൻസിലെ തെരുവുകളിലാണ് ആരംഭിച്ചത്.
ഞാൻ താമസിച്ചിരുന്നയിടം അമേരിക്കയുടെ ഒരു പരിച്ഛേദമായിരുന്നു.
എല്ലാവരും വ്യത്യസ്തമായി ആശയവിനിമയം നടത്തുന്നവരായിരുന്നു.
പലപ്പോഴും ഇത്തരം വ്യത്യസ്ത ആശയവിനിമയങ്ങൾ, ഏറ്റുമുട്ടലുകൾക്കു കാരണമായി,
മിക്കതും അപ്രതീക്ഷിതങ്ങളായിരുന്നു.
വാട്ടർ ഫ്രണ്ട് പാർക്ക് വാഷിംഗ്ടൺ, ഡി.സി.
ആ സംഘർഷങ്ങളിൽ മദ്ധ്യസ്ഥം വഹിക്കാൻ ഞാനാഗ്രഹിച്ചു.
അവരെ മനസ്സിലാക്കാൻ.
അവരെ സാന്ത്വനപ്പെടുത്താനുള്ള ശക്തിയായി മാറാൻ എനിക്കാഗ്രഹമുണ്ടായിരുന്നു
കലഹങ്ങളില്ലാതാക്കാൻ.
പ്ലൂട്ടോ.
നിങ്ങൾ അതു വീണ്ടും തുടങ്ങണം.
എന്നിട്ടെന്തു ചെയ്യണം? ഷവെസിനെ അയാളിരുന്നിടത്തേയ്ക്കു തിരികെ വിടണോ? ഇല്ല.
ആരാണ് വാൾട്ടേഴ്സ്? അയാൾ പറയുന്നതാണോ ഷവെസ് അനുസരിച്ചിരുന്നത്?
വാൾട്ടേഴ്സ് ആരുമല്ല, പിന്നെ ഷവെസിനെ കൈകാര്യം ചെയ്യാനാവും.
-അവനു മുഴുവൻ കാര്യങ്ങളും അറിയില്ല. -പിന്നെ എന്തൊക്കെ അറിയാം?
നിങ്ങൾ ചെയ്തതിന് എന്തു വില നൽകേണ്ടി വരുമെന്നറിയാമോ?
ഇത് നിർത്തുന്നതിനു മുമ്പ് നിങ്ങൾക്ക് എന്നോടൊന്ന് ചോദിക്കാമായിരുന്നു.
ഈ ശൃംഖല എത്ര വലുതാണ്?
നിങ്ങൾ, കാർട്ടൽ, ഷവെസിൻ്റെ ആക്രമണ സംഘം, അത്രയേയുള്ളൂ?
അതോ അതിനു മുകളിലേക്കുണ്ടോ?
എനിക്കിത് ഉന്നതങ്ങളിൽ നിന്നുള്ള സംരക്ഷണം ഇല്ലാതെ ചെയ്യാനാവുമെന്ന് കരുതുന്നോ?
നിങ്ങളിതു തനിച്ചു ചെയ്യുന്നതായി തോന്നുന്നില്ല.
നിങ്ങൾക്ക് സംരക്ഷണമുണ്ടെന്നും തോന്നുന്നില്ല.
രാജ്യം പ്രതിസന്ധിയിലായിരുന്നു... പ്രതിസന്ധിയിലാണ്. നമുക്കൊരു...
അവസരമുണ്ടായിരുന്നു. നമ്മൾ ലഹരിവിൽപ്പനക്കാരെ കൊല്ലുകയായിരുന്നു.
-അങ്ങനെയാണോ അതവർ നിങ്ങളോട് പറഞ്ഞത്? -പോയിത്തുലയ്!
ചില ടാർജറ്റുകളെ തീർത്തു കളഞ്ഞാൽ ഫലമുണ്ടാകുമെന്നുറപ്പുതന്നു.
ലഹരിക്കടത്ത് കുറച്ചാൽ കുറ്റകൃത്യങ്ങൾ കുറയും. എന്നിട്ടോ ?
-ആ ഫലങ്ങൾ ലഭിച്ചു. -ആരിൽ നിന്ന്?
അമേരിക്കൻ സർക്കാരിനെക്കാൾ ശക്തരായ സ്വകാര്യ ശക്തികളിൽ നിന്ന്.
പണ്ടും തകർന്നടിഞ്ഞ സാമ്രാജ്യങ്ങളുണ്ട്, എന്തെങ്കിലും ചെയ്യണമെങ്കിൽ, അത് ...
നല്ല തെളിച്ചമുള്ളപ്പോൾ വേണം ചെയ്യാൻ.
-നിങ്ങൾ ആലങ്കാരികമായി സംസാരിക്കുകയാണല്ലോ. -പറയുന്നതു കേൾക്ക്.
നീ ഇതിനു പിന്നാലെ പോയാൽ, അനുഭവിക്കും.
ആർക്കുവേണ്ടി ജോലിചെയ്യുന്നെന്നാ നിന്റെ വിചാരം?
അമേരിക്കൻ ജനതയ്ക്കു വേണ്ടി .
കർത്താവേ.
നീയത് ശരിക്കും വിശ്വസിക്കുന്നുണ്ട്, അല്ലേ?
നീ അമേരിക്കൻ ജനതയ്ക്കായല്ല ജോലി ചെയ്യുന്നത്.
നിനക്ക് അനുമതി തരുന്നവർക്കു വേണ്ടിയാ ചെയ്യുന്നത്.
അവരും അതുതന്നെ ചെയ്യുന്നു. ഇതിൻ്റെ തലപ്പത്ത് എന്തായിരിക്കും?
മറ്റുവഴികൾ നോക്കുന്ന ഒരുകൂട്ടമാളുകൾ.
എൻ്റെ തീരുമാനങ്ങളിലൂടെ, കടുത്ത തീരുമാനങ്ങളിലൂടെ, ഞാനീ രാജ്യം നന്നാക്കി.
ഷവെസും അതാണു ചെയ്തത്. അവനത് അറിഞ്ഞാലും ഇല്ലെങ്കിലും.
നിന്നെപ്പോലെയുള്ള അമിതാവേശക്കാർ മുങ്ങിപ്പോവുകയേയുള്ളൂ.
എനിക്കിപ്പോഴും സഹായിക്കാനാകും. ഇതിൻ്റെ യഥാർത്ഥ അധികാരിയെ ബന്ധപ്പെടുത്തൂ.
പ്ലീസ്. ആ കോൾ ഞാൻ ചെയ്യുന്ന നിമിഷം നാമിരുവരും മരിക്കുമെന്ന് നമുക്കറിയാം.
-ഞാൻ പിന്മാറില്ലെന്നു നിങ്ങൾക്കുമറിയാം. -നാശം!
അവരാരാണെന്നു നിനക്കറിയില്ല.
ഞാനവരെ ഉടനേ കാണുമെന്ന് എനിക്കുറപ്പാണ്.
എന്താ?
നിങ്ങൾ പറയും പോലെ ഉന്നതബന്ധമുണ്ടെങ്കിൽ, അവരിപ്പോൾ നമ്മെ കാണുന്നുണ്ടാവും.
ശരിയാണ്.
മില്ലർ.
മില്ലർ!
സി.ഐ.എയുടെ ദൗത്യത്തേയും അതുപോലെ തന്നെയാണു ഞാൻ കാണുന്നത്.
ഏജൻസിയെ ഞാൻ സമാധാനത്തിനുള്ള ഒരായുധമായി കാണുന്നു.
-ഹലോ? -നിങ്ങൾക്കതു സാധിച്ചില്ല.
ഇനി എന്റെ വഴി നോക്കാം.
ഷവെസ്.
നാശം.
ഞാൻ ആ ആയുധം സുതാര്യതയോടും സത്യസന്ധതയോടും
ധാർമ്മികതയോടും കൂടി പ്രയോഗിക്കും.
പോകൂ.
പക്ഷേ തിരിഞ്ഞു നോക്കാൻ എപ്പോഴും സമയമുണ്ട്,
ഈ സ്ഥാപനം എന്തിനു വേണ്ടി നിലകൊള്ളുന്നു എന്ന് ഓർമ്മിക്കണം.
ഇത് നിലകൊള്ളുന്നത് ഓരോ അമേരിക്കക്കാരനെയും സംരക്ഷിക്കാനാണ്
ഈ ലോകമെമ്പാടും വർദ്ധിച്ചുവരുന്ന അക്രമം, വിദ്വേഷം,
അത്യാഗ്രഹം എന്നിവയിൽ നിന്നെല്ലാം.
നമുക്കെല്ലാം അത് തോന്നുന്നുണ്ട്.
ഒരു തളർച്ച,
തോറ്റുകൊടുത്ത ശേഷം നമ്മെക്കൊണ്ട് കഴിയുന്നതും വാങ്ങി,
മാറ്റത്തിനു ശ്രമിക്കാതെ
എന്തെങ്കിലും ആകട്ടെയെന്ന മാനസികാവസ്ഥ.
അത്,
ഞാനത് അനുവദിക്കില്ല.
എൻ്റെ ജാഗ്രത എന്നാൽ അമേരിക്കക്കാർക്കുള്ള ഒരുറപ്പാണ്
പിന്മാറാത്ത ആളുകളും ഉണ്ടെന്ന ഉറപ്പ് .
മറ്റുള്ളവരെടുക്കാത്ത സാഹസങ്ങൾ ഏറ്റെടുക്കാനാഗ്രഹിക്കുന്നവർ.
നിങ്ങളെ സുരക്ഷിതരാക്കാൻ അക്ഷീണം പ്രയത്നിക്കുന്നവർ.
നമ്മൾ വളരെ വൈകിപ്പോയി.
ഇനിയവർ എന്നെത്തേടി വരും.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വി. ലളിതശ്രീ